**Құжаттарды тапсыру бойынша нұсқаулық**

**1-ҚАДАМ**

1. **Online application.**

**МАЖАРСТАННЫҢ СТИПЕНДИАЛЫҚ БАҒДАРЛАМАСЫНА ҮМІТКЕРЛЕР АЛДЫМЕН МІНДЕТТІ ТҮРДЕ КЕЛЕСІ СІЛТЕМЕ БОЙЫНША ОНЛАЙН-ТІРКЕУДЕН ӨТУІ ТИІС:** [**https://apply.stipendiumhungaricum.hu/**](https://apply.stipendiumhungaricum.hu/)

Үміткерлерге онлайн сауалнама толтырған кезде қажетті құжаттардың ағылшын немесе венгр тілдерінде сканерленген нұсқасын тіркеуі қажет екенін ескертеміз (қоса берілген құжаттар 4 МБ артық болмау тиіс).

**НАЗАР АУДАРЫҢЫЗ:**

- әр үміткер 2 бағдарлама және/немесе 2 университет таңдай алады (басымдық бойынша)\*;

\* Докторантура бағдарламасына үміткерлер бакалавриат, магистратура, бакалавриат+магистратура бағдарламаларына және дәрежесіз бағдарламаларға өтініш бере алмайды.

- 2021 жылғы 15 қаңтарға дейін құжаттарды тапсыру мүмкін емес болған жағдайда: (орта білімі туралы аттестат (11, 12 сынып), бакалавриат, магистратура бағдарламаларының дипломдары), **декларацияны** жүктеп алып, оны толтырып, қол қойған соң «Documents» бөлімінде скан көшірмесін тіркеу қажет. Жетіспейтін құжаттарды **2021 жылғы 1 тамызға дейін** Tempus Public Foundation-ге жіберу қажет. Декларация болмаған жағдайда, құжаттар **қабылданбайды және өтініш қайтарылады.**

**2-ҚАДАМ**

**Құжаттар пакеті мемлекеттік не орыс тілдерінде ұсынылады:**

**Құжаттар топтамасы:**

1. [1-қосымшаға](http://adilet.zan.kz/kaz/docs/V080005499_#z176) сәйкес шетелге шығатын Қазақстан Республикасы азаматының толтырылған сауалнамасы;
2. жеке куәліктің және/немесе ұлттық төлқұжаттың түпнұсқасы (сәйкестендіру үшін түпнұсқа ұсынылмаған жағдайда нотариуспен куәландырылған). Түпнұсқа салыстырылғаннан кейін үміткерге қайтарылады;
3. бар болған жағдайда шет тілін білетінін растайтын сертификат (IELTS, TOEFL және т.б.), түпнұсқа сәйкестендіру үшін беріледі;
4. білімі туралы құжаттардың түпнұсқасы мен көшірмесі, түпнұсқасын ұсынбаған жағдайда, нотариалды куәландырылған көшірмесі (түпнұсқасы салыстырғаннан кейін үміткерге қайтарылады);

білімі туралы құжаттар:

**-** *«Бакалавриат» бағдарламасы үшін* – қосымшасымен бірге аттестат немесе қосымшасымен бірге негізгі орта білімі туралы куәлік, білім алушының ағымдағы жылғы орта арнайы білім беру бағдарламасы бойынша кемінде 5,0-ден 4,0 орташа балы көрсетілген ағымдағы оқу жылындағы (11 немесе 12 сынып) үлгерімі туралы транскрипті немесе табелімен білім алушының мәртебесі туралы анықтама немесе қосымшасымен бірге арнайы орта білімі туралы диплом (түпнұсқасы салыстырғаннан кейін үміткерге қайтарылады);

**-** *«Магистратура» бағдарламасы үшін* – қосымшасымен бірге кемінде 4,0/4,33-тен 3,0 GPA бакалавр/маман дипломы немесе Қазақстан Республикасы Білім және ғылым министрінің м.а. 2015 жылғы 22 мамырдағы №318 бұйрығымен (Нормативтік-құқықтық актілерді мемлекеттік тіркеу тізілімінде №11258 болып тіркелген) бекітілген «Болашақ» халықаралық стипендиясын тағайындау үшін бағалар баламалығы кестесіне сәйкес оның баламасы. Бакалавриаттың соңғы курсында оқитындар ағымдағы жылға үлгерімі туралы транскриптімен білім алушының мәртебесі туралы анықтаманы ұсынуы қажет;

- *«Докторантура» бағдарламасы үшін* – қосымшасымен бірге 4,0/4,33-тен 3,0 GPA магистр дипломы не №318 бұйрықпен бекітілген «Болашақ» халықаралық стипендиясын тағайындау үшін бағалар баламалығы кестесіне сәйкес оның баламасы немесе ағымдағы жылға үлгерімі туралы транскриптімен білім алушының мәртебесі туралы анықтама.

\*\* Ағымдағы үлгерімі туралы анықтаманы ұсынатын үміткерлер үшін жоғарыда көрсетілген балдарға ағымдағы үлгерімінің орташа балының сәйкес болуы қажет!

Шетелдік білім беру ұйымдары құжаттарды берген жағдайда, үміткер білімі туралы құжаттың нотариалды куәландырылған аудармасын ұсынады.

1. таңдаған оқу бағыты бойынша республикалық немесе халықаралық деңгейдегі іс-шараларға қатысқаны үшін алған грамоталардың, сертификаттардың, дипломдардың көшірмесі (болған жағдайда);
2. «Докторантура» бағдарламасы бойынша оқу үшін ғылыми жарияланымдардың немесе оқу-әдістемелік/ғылыми әзірлемелердің тізбесі (болған жағдайда);
3. заңды өкiлдің (ата-аналар, бала асырап алушылар, қорғаншы немесе қамқоршы, баланы қабылдайтын ата-ана, патронат тәрбиешi) шетелге оқуға жіберуге жазбаша нотариалдық келісімі (18 жасқа толмаған тұлғалар үшін);
4. жетім балалар және ата-анасының қамқорлығынсыз қалған балаларға тиесілілігін растайтын құжаттың түпнұсқасы – баланың ата-анасының жоқ екенін растайтын құжаттың көшірмесі (түпнұсқасы салыстырғаннан кейін үміткерге қайтарылады);

бала жасынан мүгедек және мүгедек балалар – «Медициналық-әлеуметтік сараптама жүргізу қағидаларын бекіту туралы» Қазақстан Республикасы Денсаулық сақтау және әлеуметтік даму министрінің 2015 жылғы 30 қаңтардағы № 44 бұйрығымен (Нормативтік-құқықтық актілерді мемлекеттік тіркеу тізілімінде №10589 болып тіркелген) бекітілген нысан бойынша мүгедектігі туралы анықтама (түпнұсқасы салыстырғаннан кейін үміткерге қайтарылады); көп балалы отбасынан шыққан балалар – төрт және одан көп бірге тұрып жатқан кәмелетке толмаған балалардың туу туралы куәлігінің түпнұсқасы немесе асырап алу туралы сот шешімінің көшірмесі, барлық бірге тұрып жатқан кәмелетке толмаған балалардың мекенжай анықтамалары (түпнұсқасы салыстырғаннан кейін үміткерге қайтарылады);

1. шетелдік жоғары оқу орындарынан шақыру көшірмесінің **мемлекеттік тілдегі нотариалды куәландырылған аудармалары\*** (бар болған жағдайда).
2. құжаттарды үшінші тұлға арқылы ұсынған жағдайда, конкурстық іріктеуге қатысуға құжаттарды тапсыру үшін үміткердің өкілге берген нотариалды куәландырылған сенімхаты болуы қажет.

\* «Қазақстан Республикасындағы тіл туралы» Заңның 4-бабына сәйкес Қазақстан Республикасының мемлекеттік тілі – қазақ тілі. Мемлекеттік тіл – мемлекеттің бүкіл аумағында қоғамдық қатынастардың барлық салаларында қолданылатын мемлекеттік басқару, заңнама, сот ісін жүргізу және іс қағаздарын жүргізу тілі.

Осыған байланысты шетелдік ЖОО шақыруының көшірмесін мемлекеттік тілге аудару қажет.

**3. Қосымша қажетті құжаттар:**

1. Стипендиалдық бағдарламаның аппликациялық нысаны (өтініш берушінің басып шығарған және қолы қойылған толық толтырылған онлайн-тіркеуі; «Submitted» белгісі бар фотосурет, өтініш берер алдында 2 жыл бұрын жасалмаған болуы тиіс);

1. Қабылдаушы университеттің ғылыми жетекшісі/супервайзері қол қойған қабылдауды растайтын құжат (PhD докторантурасы бағдарламасы бойынша оқу үшін).

**НАЗАР АУДАРЫҢЫЗ:**

Құжаттар қатаң түрде көрсетілген тәртіппен қағаз папкада беріледі. Қағаз папканың

мұқабасында мыналарды көрсету керек: аты-жөні, үй мекенжайы, байланыс телефоны, электронды мекенжайы, оқу елі, мамандық көрсетілген оқу орны.

Құжаттар 1 данада ұсынылады және олар толық болған жағдайда ғана қабылданады.

Құжаттарды қолма-қол және электрондық үкімет веб-порталы арқылы (Egov.kz) <https://egov.kz/cms/ru/services/higher_education/pass_203_mon>. тапсыру мәселелері бойынша мына

телефон нөмірлеріне хабарласуға болады: +7 (7172) 76-90-84, 76-93-86, 76-93-85, 76-90-82, 76-90-83.

**Құжаттарды қабылдау кестесі:**

9:00-ден 18:00-ге дейін, түскі үзіліс 13: 00-ден 14: 00-ге дейін.